CELEX: 32020D0759
Language: mt
Date: 2020-06-08 00:00:00
Title: Deċiżjoni ta’ Implimentazzjoni tal-Kummissjoni (UE) 2020/759 tat-8 ta’ Ġunju 2020 li temenda d-Deċiżjoni ta’ Implimentazzjoni (UE) 2016/588 sabiex tinkludi l-użu ta’ alternaturi ta’ effiċjenza ta’ 12-il Volt fil-karozzi tal-passiġġieri li kapaċi jaħdmu b’ċerti fjuwils alternattivi (Test b’rilevanza għaż-ŻEE)

9.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 179/13
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/759
         tat-8 ta’ Ġunju 2020
         li temenda d-Deċiżjoni ta’ Implimentazzjoni (UE) 2016/588 sabiex tinkludi l-użu ta’ alternaturi ta’ effiċjenza ta’ 12-il Volt fil-karozzi tal-passiġġieri li kapaċi jaħdmu b’ċerti fjuwils alternattivi
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (1), u b’mod partikolari l-Artikolu 11(4) tiegħu,
         Billi:
         
                     (1)
                  
                  
                     Fis-17 ta’ Ottubru 2019, il-manifatturi ŠKODA AUTO, a.s, FORD-Werke GmbH, Groupe RENAULT, FCA Italy S.p.A., SEAT S.A., Volkswagen AG, Automobiles Citroen, Automobiles Peugeot, PSA Automobiles SA, OPEL Automobile GmbH ippreżentaw talba b’mod konġunt, kif previst fl-Artikolu 12a tar-Regolament ta’ Implimentazzjoni tal-Kummissjoni (UE) Nru 725/2011 (2), biex tiġi emendata d-Deċiżjoni ta’ Implimentazzjoni tal-Kummissjoni (UE) 2016/588 (3) sabiex l-approvazzjoni tat-teknoloġija innovattiva tiġi estiża biex tintuża fil-karozzi tal-passiġġieri li kapaċi jaħdmu b’ċerti fjuwils alternattivi.
                  
               
                     (2)
                  
                  
                     B’mod partikolari, l-applikanti talbu li, minħabba s-sehem dejjem jikber ta’ karozzi tal-passiġġieri li kapaċi jaħdmu bil-gass likwifikat miż-żejt (LPG) jew bil-gass naturali kkompressat (CNG), il-kamp ta’ applikazzjoni tad-Deċiżjoni ta’ Implimentazzjoni (UE) 2016/588 jenħtieġ li jkopri wkoll l-użu tal-alternaturi ta’ effiċjenza ta’ 12-il Volt f’dawn il-karozzi, u li xi fatturi fil-metodoloġija tal-ittestjar jenħtieġ li jiġu aġġustati kif xieraq.
                  
               
                     (3)
                  
                  
                     L-applikazzjoni ġiet ivvalutata skont l-Artikolu 11 tar-Regolament (UE) 2019/631, ir-Regolamenti ta’ Implimentazzjoni (UE) Nru 725/2011 kif ukoll il-Linji Gwida Tekniċi għat-tħejjija tal-applikazzjonijiet għall-approvazzjoni ta’ teknoloġiji innovattivi skont ir-Regolament (KE) Nru 443/2009 tal-Parlament Ewropew u tal-Kunsill (4) (il-verżjoni ta’ Lulju 2018) (5). Il-Kummissjoni ddeċidiet li t-talba hija ġustifikata fir-rigward ta’ vetturi li jaħdmu bl-LPG u s-CNG u l-effiċjenza minima meħtieġa mill-alternatur ta’ effiċjenza ta’ 12-il Volt għall-użu f’vetturi bħal dawn jenħtieġ għalhekk li tiġi aġġustata biex jittieħed kont tal-użu ta’ din it-teknoloġija innovattiva f’vetturi li kapaċi jaħdmu b’dawk il-fjuwils.
                  
               
                     (4)
                  
                  
                     Dan huwa xieraq u konsistenti wkoll ma’ deċiżjonijiet oħra ta’ approvazzjoni biex tiġi indirizzata s-sitwazzjoni għal vetturi li kapaċi jaħdmu bl-E85. Jenħtieġ li jiġi ċċarat b’mod partikolari fir-rigward ta’ tali vetturi li minħabba d-disponibbiltà limitata ta’ E85 fis-suq tal-Unjoni fl-intier tiegħu, mhuwiex xieraq li dan il-fjuwil jiġi distint mill-petrol sabiex jiġi ddeterminat l-iffrankar ta’ CO2 miksub mill-użu ta’ alternatur ta’ effiċjenza ta’ 12-il Volt.
                  
               
                     (5)
                  
                  
                     Għalhekk, id-Deċiżjoni ta’ Implimentazzjoni (UE) 2016/588 jenħtieġ li tiġi emendata skont dan,
                  
               ADOTTAT DIN ID-DEĊIŻJONI:
         
            Artikolu 1
            Emenda
            Id-Deċiżjoni ta’ Implimentazzjoni (UE) 2016/588 hija emendata kif ġej:
            
                        (1)
                     
                     
                        Fl-Artikolu 2(1), il-punt (c) huwa sostitwit b’li ġej:
                        
                                    “(c)
                                 
                                 
                                    l-effiċjenza tiegħu tkun ta’ mill-inqas:
                                    
                                                (i)
                                             
                                             
                                                73,8 % għall-vetturi li jaħdmu bil-petrol jew bl-E85 għajr dawk bit-turboċarġer;
                                             
                                          
                                                (ii)
                                             
                                             
                                                73,4 % għall-vetturi bit-turboċarġer li jaħdmu bil-petrol jew bl-E85;
                                             
                                          
                                                (iii)
                                             
                                             
                                                74,2 % għall-vetturi li jaħdmu bid-diżil;
                                             
                                          
                                                (iv)
                                             
                                             
                                                74,6 % għall-vetturi li jaħdmu bil-gass likwifikat miż-żejt (LPG) għajr dawk bit-turboċarġer;
                                             
                                          
                                                (v)
                                             
                                             
                                                74,1 % għall-vetturi bit-turboċarġer li jaħdmu bl-LPG;
                                             
                                          
                                                (vi)
                                             
                                             
                                                76,3 % għall-vetturi li jaħdmu bil-gass naturali kkompressat (CNG) għajr dawk bit-turboċarġer;
                                             
                                          
                                                (vii)
                                             
                                             
                                                75,7 % għall-vetturi bit-turboċarġer li jaħdmu bis-CNG.”
                                             
                                          
                              
                  
                        (2)
                     
                     
                        Fl-Artikolu 3, jiżdiedu l-paragrafi li ġejjin:
                        
                           “3.   Meta t-teknoloġija innovattiva tiġi installata f’vettura bifjuwil jew fjuwil flessibbli, l-awtorità tal-approvazzjoni għandha tirreġistra l-iffrankar tas-CO2 kif ġej:
                           
                                       (a)
                                    
                                    
                                       għall-vetturi bifjuwil li jużaw il-petrol u l-fjuwils gassużi, il-valur tal-iffrankar tas-CO2 fir-rigward tal-LPG jew tas-CNG;
                                    
                                 
                                       (b)
                                    
                                    
                                       għall-vetturi fjuwil flessibbli li jużaw il-petrol u l-E85, il-valur tal-iffrankar tas-CO2 fir-rigward tal-petrol.
                                    
                                 
                        
                           4.   L-iffrankar tas-CO2 irreġistrat skont ir-referenza għall-kodiċi tal-ekoinnovazzjoni Nru 17 jista’ jitqies biss għall-kalkolu tal-emissjonijiet medji speċifiċi tal-manifatturi sas-sena kalendarja 2020 inkluża.”
                        
                     
                  
                        (3)
                     
                     
                        Fl-Anness, it-Tabelli 2 u 3 huma sostitwiti b’li ġej:
                        “Tabella 2
                        
                           Konsum tal-potenza effettiva
                        
                        
                                    Tip ta’ magna
                                 
                                 
                                    Konsum tal-potenza effettiva (Vpe) [l/kWh]
                                 
                              
                                    Petrol/E85
                                 
                                 
                                    0,264
                                 
                              
                                    Petrol/E85 Turbo
                                 
                                 
                                    0,280
                                 
                              
                                    Diżil
                                 
                                 
                                    0,220
                                 
                              
                                    LPG
                                 
                                 
                                    0,342
                                 
                              
                                    LPG Turbo
                                 
                                 
                                    0,363
                                 
                              
                                     
                                 
                                 
                                    Konsum tal-potenza effettiva (Vpe) [m3/kWh]
                                 
                              
                                    CNG (G20)
                                 
                                 
                                    0,259
                                 
                              
                                    CNG (G20) Turbo
                                 
                                 
                                    0,275
                                 
                              
                           
                        
                           Tabella 3
                        
                        
                           Fattur tal-konverżjoni tal-fjuwil (CF)
                        
                        
                                    Tip ta’ fjuwil
                                 
                                 
                                    Fattur tal-konverżjoni
                                 
                              
                                     
                                 
                                 
                                    [100 g CO2/l]
                                 
                                 
                                    [g CO2/l]
                                 
                              
                                    Petrol/E85
                                 
                                 
                                    23,3
                                 
                                 
                                    2 330 
                                 
                              
                                    Diżil
                                 
                                 
                                    26,4
                                 
                                 
                                    2 640 
                                 
                              
                                    LPG
                                 
                                 
                                    16,3
                                 
                                 
                                    1 629 
                                 
                              
                                     
                                 
                                 
                                    [100 g CO2/m3]
                                 
                                 
                                    [g CO2/m3]
                                 
                              
                                    CNG (G20)
                                 
                                 
                                    18,0
                                 
                                 
                                    1 795 ”
                                 
                              
                  
         
            Artikolu 2
            Dħul fis-seħħ
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-8 ta’ Ġunju 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 111, 25.4.2019, p. 13.
         
            (2)  Ir-Regolament ta’ Implimentazzjoni tal-Kummissjoni (UE) Nru 725/2011 tal-25 ta’ Lulju 2011 li jistabbilixxi proċedura għall-approvazzjoni u ċ-ċertifikazzjoni ta’ teknoloġiji innovattivi għat-tnaqqis tal-emissjonijiet ta’ CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 194, 26.7.2011, p. 19).
         
            (3)  Id-Deċiżjoni ta’ Implimentazzjoni tal-Kummissjoni (UE) 2016/588 tal-14 ta’ April 2016 dwar l-approvazzjoni tat-teknoloġija użata fl-alternaturi ta’ effiċjenza għolja ta’ 12 Volts bħala teknoloġija innovattiva għat-tnaqqis tal-emissjonijiet tas-CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 101, 16.4.2016, p. 25).
         
            (4)  Ir-Regolament (KE) Nru 443/2009 tal-Parlament Ewropew u tal-Kunsill tat-23 ta’ April 2009 li jistabbilixxi standards ta’ rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta’ CO2 minn vetturi ħfief (ĠU L 140, 5.6.2009, p. 1).
         
            (5)  https://circabc.europa.eu/w/browse/f3927eae-29f8-4950-b3b3-d2e700598b52